Die Pos | News | Vakansieganger haal krokodil uit water
HOOFSTORIES: • Inwoners vies oor vullis in veld • Waterkrisis dreig op Mookgophong • Polisievrou beseer in ongeluk • Groot skade by onderneming ná brand • Vroue byna op trein wat bots • Hou diere koel op warm dae • Unieke skaapras onder die hamer • Nuwe baadjie vir begraafplaas • Korrupte polisielede in hegtenis • Voer op trok vat vlam • Leiers reg vir uitdagings
Vakansieganger haal krokodil uit water
12 January 2018 l Andries van der Heyde l Views: 1009 l 10 days ago
Francis Bacon, ’n wildkonsultant van Limpopo, het in Desember gehelp om ’n jong krokodil by ’n vakansieoord in die Melkrivier-omgewing uit die oord se swembad te haal terwyl vakansiegangers toegekyk het. Op die foto is Bacon met die krokodil.
Vakansiegangers wat in Desember by ’n oord in die Melkrivier-omgewing gebaljaar het, moes vinnig uit die swembad spring toe ’n krokodil in die water beland het.
Francis Bacon en sy verloofde, Louisa Reyneke, het op Woensdag, 13 Desember, saam met hul seun by die oord geswem. Hulle het gevra dat die oord se naam nie genoem word nie. Francis is ds. Marius en Mercia Bacon van Bela-Bela se seun.
Volgens Francis het hy ’n jong krokodil op die grasperk naby die swembad gewaar. Die oomblik toe hy nader gegaan het, het die krokodil weggeskarrel en in die oord se swembad beland. Die vakansiegangers moes noodgedwonge uit die swembad klim, het hy gesê.
Talle mense het ingespring om die krokodil met nette en swembadbesems uit die diep kant te kry, maar sonder sukses.
Bacon, ’n wildkonsultant van Limpopo wat homself gereeld in situasies met wilde diere bevind, het besluit om in die water te duik om die krokodil uit te haal. Hy het die krokodil ná ’n groot gespartel en twee krokodilbytmerke later uit die swembad gekry.
Daar word verneem dat die krokodil uit ’n hok op die oord ontsnap het en sy weg na die groen gras en water gevind het, het Francis gesê.
Die krokodil is reeds weer veilig in sy hok.
Plaaslike rugbyspanne skud reeds hul vere reg
19 January 2018 By Andries van der Heyde
19 January 2018 By Die Pos-span/The Post team
12 January 2018 By Die Pos-span/The Post team
Kamp vir 23ste jaar aangebied
Karate akademie vereer
15 December 2017 By Die Pos-span/The Post team
Balle rol by prysuitdeling
Kranskopfees (vir eers) van die baan
08 December 2017 By Die Pos-span/The Post team